แบงก์โน้ตส์
ลั่นระฆังวิวาห์ไปเรียบร้อยสำหรับ ธัญญพงศ์ ธรรมาวรานุคุปต์ กรรมการผู้จัดการใหญ่ บริษัท ซีเอฟจี เซอร์วิส
6 ธ.ค. 2554

กิ่งทองใบหยก
ลั่นระฆังวิวาห์ไปเรียบร้อยสำหรับ ธัญญพงศ์ ธรรมาวรานุคุปต์ กรรมการผู้จัดการใหญ่ บริษัท ซีเอฟจี เซอร์วิส เจ้าของสินค้าศรีสวัสดิ์ เงินติดล้อ กับ ดร.สุทธาภา อมรวิวัฒน์ ผู้ช่วยกรรมการผู้จัดการใหญ่ ธนาคารไทยพาณิชย์ ต้องขอบอกว่าคู่นี้เหมาะกันราวกับกิ่งทองใบหยก
ฝ่ายหญิงเป็นทายาท พล.ต.อ.สวัสดิ์ อมรวิวัฒน์ อดีตอธิบดีกรมตำรวจ ขณะที่ฝ่ายชายเป็นเจ้าของร้านจิวเวลรีชื่อดัง “บลูริเวอร์ไดมอนด์” 
แต่กว่าจะมีงานช้างครั้งนี้ได้ ทั้งคู่ต่างต้องรีบเคลียร์งานให้ทันฤกษ์งามยามดี 
เจ้าสาว ดร.สุทธาภา ทำงานจนแทบจะวันสุดท้าย เพิ่งจะแถลงข่าวตัวเลขเศรษฐกิจของไทยไปหมาดๆ เจ้าบ่าวก็ง่วนกับการทำแผนธุรกิจรับน้ำบ่า
เอ...ไม่รู้ว่า นอกจากจะแชร์ชีวิตคู่แล้ว จะแชร์ตัวเลขกันด้วยหรือเปล่า ไทยพาณิชย์กะเครือกรุงศรีฯ เค้าอยากรู้ อิอิ